jkorsvik/nowiki_second_scrape_merged huggingface dataset:
Tórsvøllur

Tórsvøllur er et fotballstadion i Gundadalur i Tórshavn på Færøyene. Stadionet har en kapasitet på 6 000 tilskuere.
Tórsvøllur ble bygget i 2000, for å få en gressbane i Tórshavn som kunne huse internasjonale kamper. Tidligere spilte det færøyske landslaget sine hjemmekamper på Toftir. Tórsvøllur ble tegnet av MAP Arkitektar i Tórshavn.I 2012 ble det lagt kunstgress på grunn av det røffe klimaet  på Færøyene.

		
		
Det ligger flere idrettsanlegg i Gundadalur. Det første fotballstadionet i Gundadalur ble åpnet i 1911. Havnar Bóltfelag og B36 Tórshavn spiller sine hjemmekamper på et av de mindre anleggene i dalen. Her ligger også svømmehall og flerbrukshall.


== Referanser ==


== Eksterne lenker ==
(en) Tórsvøllur – kategori av bilder, video eller lyd på Commons
Norðoyatunnilin

Norðoyatunnilin er en undersjøisk veitunnel på Færøyene og er med sine 6 300 meter, den lengste tunnelen i landet. Tunnelen går i fra Leirvík på Eysturoy under stredet Leirvíksfjørður til Klaksvík på Borðoy.
Norðoyatunnilin har to filer og sto ferdig i april 2006. Den offisielle åpningen fant sted 29. april 2006 og den hadde da kostet 265 millioner kroner å bygge. Tunnelen har 150 meter som største dybde under havet og har en maks stigning på 6 prosent. Tunnelen er delvis bompengefinansiert og det koster 130 kroner å kjøre i gjennom tunnelen med personbil. 
De konkrete planene om en tunnelforbindelse mellom øyene Eysturoy og Borðoy er ikke helt nye. I 1988 foretok Landsverkfrøðingurin (veivesenet) en del seismiske undersøkelser i Leirvíksfjørður (sundet mellom de to øyene) og allerede året før hadde en ingeniør utarbeidet en helhetsplan for plasseringsmulighetene for en tunnelbygning.


== Eksterne lenker ==
Norðoyatunnilin på tunnil.fo (færøysk)
Bildegalleri fra åpningen (færøysk)
Frostaporten (nettsted)

Frostaporten er et norsk nettsted som inneholder informasjon om Frosta kommune. Dette er en samleside for turist-, næringslivs- og lokalinformasjon som favner Frosta og nærområdet. Frosta er en aktiv landbrukskommune med stor produksjon innen frukt, grønnsaker og gartneriprodukter. Det er ikke uten grunn at bygda på folkemunne også kalles «Trondheims kjøkkenhage.» Frostaporten.no tar derfor sikte på å gi brukerne et samlet utgangspunkt for videre søk i informasjon og tjenester tilknyttet Frosta.


== Eksterne lenker ==
Frostaporten.no
Canada på tvers

Canada på tvers er en natur- og reiseserie med Lars Monsen som gikk på NRK1 i 2005. Serien skildrer Monsen på hans ferd over Canada fra kyst til kyst. Ferden var på ca. 8000 kilometer og som tok ham nesten tre år. Monsen måtte ta seg frem gjennom verdens mest øde villmark hvor kun ulvene "holdt ham med selskap". Starten gikk fra Kaktovik på Barter Island i Alaska. Endepunkt for reisen var Goose Bay på Labrador-halvøya ved Newfoundland. Opptakene ble gjort fra 2000 til 2002.
Dette var den første serien med Lars Monsen og den som gjorde ham til rikskjendis.Den ble belønnet med Gullruten 2005 for beste dokusåpe.


== Referanser ==


== Eksterne lenker ==
Serien på NRK Nett-TV
Frisk Luft

Frisk Luft er en kvartett bestående av Arnold Børud, Kjell Fjalsett, Rune Larsen og Ivar Skippervold. Musikkstilen er inspirert fra amerikansk gospel fra 1970-tallet.
Frisk Luft opptrådte første gang i 1972, under den første gospelfetivalen på Hedmarktoppen. De har fire plateutgivelser og mange av sangene har blitt mye brukt som allsanger i kristne miljøer. De har deltatt i flere TV-programmer i NRK. De siste årene har gruppen opptrådt sporadisk.


== Diskografi ==
1973 – Gospel Live, Polydor
1975 – Frisk Luft 2, Polydor
2000 – Lifetime Friends, Lynor
2004 – I’ll Never Find Another You, Master Music MMD2044
2008 – Allsanger og gospelhits fra 70-tallet


== Litteratur ==
Gustavsen, Anne. 2007. Min største lidenskap er Jesus. (intervju med Arnold Børud) Korsets Seier, 26. oktober. Side 22-23


== Eksterne lenker ==
(en) Frisk Luft på Discogs 
(en) Frisk Luft på MusicBrainz 
(no) Frisk Luft – MICs nettavis Ballade.
Lyrisk sopran

Lyrisk sopran er en sopranstemme. Stemmen er mer «lett» og med mer utpreget modulasjon enn dramatisk sopran, og skildrer i større grad følelser og stemninger. Den er samtidig «tyngre» enn subretten. Begrepene «lett» og «tung» beskriver flere egenskaper innen stemmefysiologien, som omfang, klangfarve, bevegelighet, volum og bærekraft. En lyrisk sopran har en varm, lys klangfarve. Ofte blir stemmen inndelt i lys lyrisk sopran og full lyrisk sopran.
Arnold B Family

Arnold B Family, tidligere Børud-gjengen eller Børudgjengen, er en norsk kristen sang- og musikkgruppe med medlemmer av familien Arnold Børud. De er inspirert av amerikansk gospelmusikk. Musikkstilen er pop, hiphop, a cappella, latin og r&b.


== Bakgrunn ==
Familien Arnold Børud ble kjent allerede da barna vokste opp, da under navnet Børudgjengen. Familiegruppen ble startet opp på Hamar tidlig i 1980-årene av ekteparet  Arnold og Anne-Marie Børud. Børud-gjengen holdt på i ti år og kom med flere plateutgivelser. Utover i 1990-årene, da barna ble voksne og etablerte egne familier, fortsatte de å opptre under navnet Arnold B Family og turnerte på fulltid i ti år på flere kontinenter. 
Barna Thomas Børud, Ole Børud og Linda Børud har egne solokarrierer.


== Melodi Grand Prix ==
Tre ganger har Arnold B Family deltatt i den norske finalen av Melodi Grand Prix.
1995: Nummer 2 – «La oss feire livet»
1996: Nummer 6 – «Din smittende glede»
2000: Nummer 7 – «When I Am Looking»


== Diskografi ==
Album utgitt av gruppen:


=== Som Børud-gjengen ===
1983 – Børud-gjengen, LP, Tvers Produkt TLP 5003
1986 – Livet er herlig, LP, Tvers Produkt
1988 – I farta, LP og CD, Tvers Produkt TLP 5008
1991 – Virkeligst av alt (gjenutgitt i 2009)
1993 – Fest og glede – 10 år med Børudgjengen
1995 – Jul med Børud-gjengen


=== Som Arnold B Family ===
1992 – Arnold B Family
1992 – World Tour CD, Master Music TCD5015
1995 – Livslyst, CD, Master Music TCD5021
1995 – Du løfter meg opp, CD, Master Music TCD5018
1998 – Daddy, CD, Master Music MMD988
2003 – Come to Me CD Master Music TCD5030


== Litteratur ==
Gustavsen, Anne. 2007. Min største lidenskap er Jesus. (intervju med Arnold Børud – 60år) Korsets Seier, 26. oktober. Side 22-23


== Referanser ==
Kumbia All Starz

Kumbia All Starz (frem til august 2006 Kumbia Kings) er en latinamerikansk gruppe fra Texas. De spiller en musikkstil som er en blanding av Cumbia og R&B. Sangtekstene deres er på spansk og engelsk. Produsent, skribent og bassist for bandet er A.B. Quintanilla III, søsteren til Selena (som ble myrdet i 1995).


== Medlemmer ==
A.B. Quintanilla (bassist og grunnlegger)
Pee Wee (vokalist)
Chris Perez (gitarist)
Ricky Rick (danser og vokalist)
Nick (keyboard)
Joey (trommer)med flere....


== Utgivelser ==


=== Album ===


==== Kumbia Kings ====
Kumbia Kings har produsert 11 album siden de startet opp i 1999.

Amor, Familia y Respeto (1999)
Shhh! (2001)
All Mixed Up: Los Remixes (2002)
4 (2003)
Presents Kumbia Kings (2003)
La Historia (2003)
Los Remixes 2.0 (2004)
Fuego (2004)
Duetos (2005)
Kumbia Kings Live (2006)
Greatest Hits (2007)


==== Kumbia All Starz ====
Kumbia All Starz har kun gitt ut et album, kalt for Ayer Fue Kumbia Kings, Hoy Es Kumbia All Starz. (oversatt: I går var vi Kumbia Kings, I dag Kumbia All Starz)
Det første albumet solgte i mer enn 500.000 kopier og fikk dermed Grammy-pris. Tidligere ble de nominert til latinamerikas artister for året (American Music Awards 2003)

Ayer Fue Kumbia Kings, Hoy Es Kumbia All Starz (2006)
Planeta Kumbia (2008)
La Vida de un Genio (2010)


=== Slagere ===


==== Kumbia Kings ====
De sangene som har høstet mest popularitet (som Kumbia Kings) er som følger.

Baila Esta Cumbia
Sabes a Chocolate
Fuego
Na Na Na (Dulce Niña)
Pachuco


==== Kumbia All Starz ====
Chiquilla
Parece Que Va a Llover
Speedy Gonzales
Mami Anoche No Dormí
Por Ti Baby
Rica y Apretadita


== Eksterne lenker ==
Offisielt nettsted
Skilling-Magazin

Skilling-Magazin utkom som illustrert ukeblad i Norge i perioden 1835 til 1891 med undertittelen «til Udbredelse af almennyttige Kundskaber». 


== Om grunnleggeren ==
Bladet ble grunnlagt av litteraten, tegneren og naturforskeren Peter Andreas Brandt i 1834. Samme år emigrerte Brandt imidlertid til Brasil, og det første nummeret av magasinet ble ikke utgitt før året etter. I Brasil samarbeidet Brandt for øvrig med den danske zoologen og paleontologen Peter Wilhelm Lund i over 30 år.


== Om ukebladet ==
Ukebladet ble oppfattet som et middel til lesetrening da illustrasjonene var ment å vekke interesse og leselyst hos dem som ikke eide boklig lærdom. Spesielt skoleflinke barn ble rapportert inn til myndighetene og mottok en hel årgang av Skilling-Magazin med kongelig innbinding og gullkrone gravert inn på bindet.
Bladet ble fra starten av redigert av Carl August Guldberg og Alexander Dzwonkowski, og hadde Peter Christen Asbjørnsen blant sine flittigste bidragsytere i de tidligste år. Av de senere redaktører var H. Lassen.
I de tidligste femten år ble alle xylografistokker eller støpte kopier av disse kjøpt og importert fra utlandet, særlig Tyskland, Frankrike og Danmark, inntil håndverket også ble tatt opp av nordmenn. Den første var Haakon Adelsten Lunde. I 1880-årene kom imidlertid etsede klisjeer (fototypier og autotypier) fra firmaet Angerer & Göschl i Østerrike til å prege omslagssidene.


== Referanser ==


== Litteratur ==
Anon. 1885: «Skilling-Magazinet» (s. 69-70). Typografiske Meddelelser Nr. 18. 9de Mai 1885.
Just, Carl 1969: «Skilling-Magazin» (s. 79-94). I: Hroar Scheibler (Utg.): Fabritius & sønner. Institusjonen Scheibler. I Gutenbergs tjeneste gjennom 125 år. Oslo: Fabritius & sønner.
H. Lassen (Udg.) 1882: Brogede Blade. Udvalgte Stykker af Skilling-Magazinet 1857-1881. Kristiania: W.C. Fabritius.


== Eksterne lenker ==
(en) Skilling-Magazin – kategori av bilder, video eller lyd på Commons
Šavnik

Šavnik (serbisk: Шавник) er en by og kommune i det nordige sentrale Montenegro. Byen har 570 innbyggere (2003), mens kommunen har en befolkning på 2947. Folketallet er nedadgående, etter å ha steget noe fram til omkring 1990. Av befolkningen er 47 % montenegrinere og 47,5 % er serbere.
Šavnik ligger nær kildene til elven Piva, som renenr ut i Tara på grensen til Bosnia-Hercegovina. Biovski-klosteret ligger like sør for byen. Et stykke nord for byen starter Durmitor nasjonalpark og de glaciale Durmitorfjellene.
Historisk sett er tettstedet hovedsete for Drobnjaci-klanen. Byen ble grunnlagt i 1861, som en typisk bygdeby uten særlig industrialisering. Mange innbyggere har emigrert til Nikšić eller lengre sør, og "Šavnik" brukes ofte som synonym på fattigdom og fraflytting.
Veiforbindelsen opp til kommunesenteret er svært dårlig, det er en riksvei til resten av landet, byen ligger halvveis mellom Nikšić og Žabljak. Riksveien går sørover til Nikšić og derfra til Podgorica, 150 km unna. En lokalvei går også østover i stor høyde over Sinjavina-fjellene, og møter E65 / E80 like vest for Kolasin. Videre går en lokalvei vestover til E762, som er hovedveien Podgorica-Nikšić-Beograd.
Žabljak kommune i nord har en liten kortbaneflyplass, den ligger mellom Šavnik og Žabljak. 


== Eksterne lenker ==
Offisielt nettsted 
(en) Šavnik – kategori av bilder, video eller lyd på Commons 
Durmitor hjemmeside
Destination-Montenegro.com om Šavnik
Plužine

Plužine (serbisk: Плужине) er en by og kommune med serbisk majoritetsbefolkning i det nordvestlige Montenegro langs grensen til Bosnia-Hercegovina. Byen ligger ved elven Piva, og har 1.494 innbyggere (2003), mens kommunen har en befolkning på 4 272. Folketallet er økende, og mer enn doblet siden 1980. Av befolkningen er 33 % montenegrinere og 61 % serbere.
Plužine ligger ved elven Piva, som renner sammen med Tara på grensen til Bosnia-Hercegovina. Elven ble i 1975 demmet opp med den høye Mratinje-dammen og Plužine by ligger idyllisk ved den betydelige reservoarsjøen (Pivasjøen) som er skapt av dette. I vest startter Durmitor nasjonalpark og de glasiale Durmitorfjellene, som strekker seg østover til Žabljak.
Veiforbindelsen gjennom kommunen besørges av E-762, som er hovedveien Podgorica-Nikšić-Beograd. Det går ellers en svært dårlig vei over Durmitor østover til Žabljak, og en lokalvei vestover til Bosnia. Žabljak kommune i øst har en liten kortbaneflyplass, mens Nikšić i sør har en regional flyplass. 


== Eksterne lenker ==
Offisielt nettsted 
(en) Plužine – kategori av bilder, video eller lyd på Commons 
Destination-Montenegro.com om Plužine
Slaget om Kiev

Slaget om Kiev i 1943 var den sovjetiske gjenerobringen av storbyen Kyiv (også kjent som Kiev) og området omkring i Ukraina på østfronten under andre verdenskrig. Gjenerobringen kan sees som en del av de utstrakte kamphandlingene langs elven Dnepr, også omtalt som slaget ved Dnepr.
I forkant av slaget hadde de sovjetiske styrkene lyktes i å etablere to brohoder over Dnepr, et nord og et sør for byen, og disse dannet utgangspunkt for angrepet.
Slaget ble gjennomført i fire faser, to offensive faser og én defensiv fase av Den røde armé, samt ett offensivt motangrep fra Wehrmacht. Slaget medførte enorme tap, særlig for Sovjetunionen.


== Eksterne lenker ==
(en) Battle of Kiev (1943) – kategori av bilder, video eller lyd på Commons
Tandberg Audio

Tandberg Audio var en norsk produsent av stereoutstyr fra 1984 til 1988.


== Historie ==
Selskapet ble opprettet ved at stereoproduksjonen ble utskilt fra Tandberg 18. desember 1984. Hovedkontor lå på Kjeller (TR3). Tandberg Audio gikk konkurs i 1988, og ble videreført gjennom Tandberg Audio Products.


== Kilder ==
Norsk Radiohistorisk Forening, [1]
Appleton House

Appleton House var et stort herskapshus på området til The Sandringham Estate, Sandringham House i Norfolk i Storbritannia, omgitt av en stor park. Området eies fortsatt av Det britiske kongehus og brukes som privat sommersted og jaktområde for den britiske kongefamilien. 
Appleton House ble gitt i bryllupsgave til den engelske prinsesse Maud og den danske prins Carl da de giftet seg 22. juli 1896. Kong Olav V ble født som dansk prins i dette huset 2. juli 1903 og fikk navnet Alexander. Også etter 1905 tilbrakte Dronning Maud lange perioder hvert år på Appleton, og reiste fram og tilbake med alle sine ridehester og personlige stab. Etter at dronning Maud døde under et opphold der i november 1938, ble huset straks gitt tilbake den britiske kongefamilien av Kong Haakon 7. I januar 1939 kom kronprins Olav til Appleton for siste gang for å pakke ned alle møbler og gjenstander fra sitt barndomshjem. Mye av dette finnes den dag i dag i De kongelige samlinger på Slottet i Oslo.
Den britiske kongefamilien brukte aldri Appleton House, bortsett fra at det ble bygget et tilfluktrom på området under Annen verdenskrig. Selve våningshuset forfalt mer og mer og området rundt ble forpaktet bort til kommersiell gårdsdrift i tiårene etter krigen. Det store teglsteinshuset i to etasjer ble revet med gravemaskin i juli 1984, og tilfluktsrommet sprengt og jevnet med jorden. I dag er det ingen spor igjen av denne «kongelige residens» bortsett fra en fullstendig overgrodd tornerose-hage der Dronning Mauds flotte parkanlegg en gang lå. 


== Eksterne lenker ==
Appleton House på kongehuset.no
Det britiske kongehusets hjemmesider
Anzio

Anzio er en havneby og en kommune ved kysten i regionen Lazio i Italia. Den er lokalisert rundt 51 km sør for Roma. I romersk tid het den Antium, som dagens navn er avledet fra. Flere romerske keisere ferierte her, blant annet Caligula og Nero, som begge to skal ha blitt født i denne byen. Byen ble etter hvert mindre og mindre befolket, og den forfalt i middelalderen.
Den er i dag velkjent for sin fiskehavn. Det er fergeleie og brygge for ferger og hurtigbåt til de pontinske øyer: Ponza, Palmarola og Ventotene. Dagens by har stor historisk betydning for å være åstedet for Operasjon Shingle, en avgjørende landgang av de allierte ved Anzio den 22. januar 1944 under den andre verdenskrig.


== Vennskapsbyer ==
Anzio har følgende vennskapsbyer:
 Bad Pyrmont Tyskland
 Páfos Kypros


== Referanser ==


== Litteratur ==
Chisholm, Hugh, red. (1911): «Antium» i: Encyclopædia Britannica, 11. utg. Cambridge University Press.
Vitucci, P. Brandizzi (2000): Antium: Anzio e Nettuno in epoca romana


== Eksterne lenker ==
(it) Offisielt nettsted 
(en) Anzio – kategori av bilder, video eller lyd på Commons 
(en) Anzio – galleri av bilder, video eller lyd på Commons
Anniston

Anniston er en by i Alabama i USA. Den ligger litt over 100 km fra Birmingham, og er senteret i regionen Calhoun County. Byen ble grunnlagt i 1863. Byen ble ødelagt i 1865, like før den amerikanske borgerkrigen var over. I 1870-årene ble byen bygd opp igjen. Red Byron kommer fra denne byen.


== Eksterne lenker ==
(en) Offisielt nettsted 
(en) Anniston, Alabama – kategori av bilder, video eller lyd på Commons
EM i svømmesport 2008

Europeisk mesterskap i svømmesport 2008 ble avholdt i Eindhoven, Nederland, fra 13. mars til 24. mars 2008. Svømmingen ble avholdt på langbane.


== Totalt antall medaljer ==


== Svømming ==


=== Medalje tabell ===


=== Øvelser menn ===


=== Øvelser damer ===


== Eksterne lenker ==
Stevnets offisielle side
Svømmerangeringer Swinrankings.net
Videoer & Resulter på SwimPassion.net
8. serierunde i 2. divisjon avdeling 3 2008

8. serierunde i 2. divisjon avdeling 3 2008 startet 6. juni og endte med to kamper den 9. juni 2008.


== Resultater ==


== Eksterne lenker ==
2. divisjon avdeling 3 2008: Terminliste og resultater på altomfotball.no
Albeiro Usuriaga

Albeiro Usuriaga Lopez «El Palomo» (født 12. juni 1966, død 11. februar 2004) var en colombiansk fotballspiller. Han spilte fotball i Colombia, Spania, Argentina, Mexico, Ecuador, Brasil, Paraguay og Venezuela.
Under kallenavnet 'Palomo', spilte han for Atlético Nacional, CA Independiente, Barcelona Sporting Club, Santos, Necaxa, Sportivo Luqueño og CD Málaga. For Nacional lagde han det avgjørende målet i finalen under Copa Libertadores i 1989. Han spilte for Colombia under kvalifiseringen til VM i fotball 1990 og satte det avgjørende målet mot Israel i playof-spillet, men på grunn av disiplinære problem ble han utelatt fra VM-troppen. I 1997 ble han suspendert i to år av for bruk av Kokain.11. februar 2004, ble Usuriaga skutt og drept i en nattklubb i Santiago de Cali.


== Referanser ==


== Eksterne lenker ==
(en) Albeiro Usuriaga – UEFA 
(en) Albeiro Usuriaga – Transfermarkt 
(en) Albeiro Usuriaga – national-football-teams.com 
(en) Albeiro Usuriaga – WorldFootball.net 
(en) Albeiro Usuriaga – FootballDatabase.eu 
(en) Albeiro Usuriaga – FBref
Medalje for de spanske frivillige

Medalje for de spanske frivillige (Erinnerungsmedaille für die Spanischen Freiwilligen’ im Kampf gegen den Bolschewismus) er en tysk utmerkelse fra andre verdenskrig, innstiftet 3. januar 1944.


== Historie ==
Den tyske utenriksministeren i Det tredje rike, Joachim von Ribbentrop mottok et formelt tilbud om hjelp til Operasjon Barbarossa 24. juni 1941 fra den spanske statslederen Francisco Franco. Hjelpen besto av  17 924 spanske frivillige, ledet av General Augustin Muñoz Grandes. Divisjonen fikk navnet División Azul (tysk: Blaue Division), eller formelt «Wehrmacht 250. Infanteridivisjon». Disse frivillige fikk en offisiell medalje fra Tyskland, «Medalje for de spanske frivillige».


== Design ==
Medaljen, som populært ble kalt «Den blå divisjons medalje» (Blauen Division Medaille), var stanset i en sinklegering. Den ble produsert av tyske Deschler und Sohn, og var 32 mm i diameter og 1 mm tykk. Nederst på advers er et hakekors med  laurbærblader på begge sider, et sverd ligger horisontalt midt på medaljen, med to skjold over dette, det ene med Wehrmachts tyske ørn og på det andre falangistsymbolet med piler. Øverst er en M43 tysk hjelm.
Nederst på revers er Jernkorset med laurbær og ekeblader over, og over dette inskripsjonen: «DIVISION ESPANOLA DE VOLUNTARIOS EN RUSSIA» (Divisjon av spanske frivillige i Russland) i versaler. Medaljen er festet i et bånd med en ring som normalt ble stemplet med tallet «1». Båndet er 30 mm bredt, med 4 mm sort kant, en 2 mm hvit stripe, og et 18 mm rødt felt med en 3 mm gul stripe i midten.


== Erstatningsmedaljer ==
Medaljen var godkjent av Franco, og det ble produsert erstatningsmedaljer etter krigen i Spania for veteraner. Disse regnes ikke som reproduksjoner siden de var offentlig godkjent.


== Se også ==
Liste over tyske militære utmerkelser 1933-1945


== Kilder ==
Wehrmacht Awards – Commemorative Medal for Spanish Volunteers
Binnaz Uslu

Binnaz Uslu (født 12. mars 1985 i Ankara) er en tidligere tyrkisk friidrettsutøver.
I 2005 deltok hun i Middelhavslekene i Almería og tok bronsemedalje på 800 meter med tiden 2:02.68. På 4 x 400 meter, tok hun bronsemedalje sammen med lagvenninnene Özge Gürler, Birsen Bekgöz og Pınar Saka, med tiden 3:40.75.


== Doping ==
Binnaz Uslu ble 13. mars 2007 utestengt i to år for doping. Treneren Yahya Sevüktekin ble også utestengt.


== Karriere ==
4 x 400 meter:

2005: Middelhavslekene i Almería, Spania – 3:40.75 bronsemedalje
2005: Europacupen 2. divisjon, i Tyrkia – 3:36.49 (Tyrkisk rekord)800 meter:  

2004: OL – 2:03.46 – 6.-plass i kvalifiseringen
2004: Heusden-Zolder, Belgia – 2:00.94 (Tyrkisk junior-rekord) PB
2005: Mediterranean Games i Almería, Spania – 2:02.68 bronsemedalje
2005: Universiaden i İzmir, Tyrkia – 2:01.42 sølvmedalje1000 meter:

2003: Istanbul – 2:46.01
2006: Istanbul – 2:41.79 (Tyrkisk junior-rekord) PB1500 meter

2005: Istanbul – 4:13.99 PB3000 meter

2003: Junior-EM i Tammerfors, Finland – 9:23.10 sølvmedalje PB5000 meter

2005: Junior-EM i Erfurt, Tyskland – 15:57.21 gullmedalje PB10,000 meter

2006: Europacup i Antalya, Tyrkia – 34:34.79 22.-plass PBTerrengløp

2004: Europamesterskapet i terrengløp i Heringsdorf, Tyskland – 11:33 gullmedalje (junior) PB
2006: Europamesterskapet i terrengløp i San Giorgio su Legnano, Italia - 18:47 gullmedalje (under 23 år)


== Referanser ==


== Eksterne lenker ==
(en) Binnaz Uslu – Olympedia 
(en) Binnaz Uslu – Sports-Reference (OL-resultater – arkivert) 
(en) Binnaz Uslu – World Athletics 
(en) Binnaz Uslu – Track and Field Statistics
Storms Ballklubb

Storms Ballklubb (stiftet 12. juli 1902) er fotballavdelingen av Idrettsforeningen Storm fra Skien. Storm var i noen år etter andre verdenskrig den fremste fotballklubben i Grenland og spilte i Hovedserien de første årene denne eksisterte. A-laget spiller per 2019 i Norsk Tipping-ligaen avd.3. Anker Kihle og Johan Lauritzen har begge representert Storm på landslaget.


== Tabell ==


== Referanser ==


== Eksterne lenker ==
Offisielt nettsted
Siilinjärvi

Siilinjärvi er en by og kommune i landskapet Norra Savolax i Finland. Kommunen har cirka 20 800 innbyggere og et areal på 507,86 km². Siilinjärvi er en finskspråklig kommune som grenser til kommunene Kuopio, Lapinlahti, Maaninka og Nilsiä.
Siilinjärvi ligger i midtre del av Finland, i nordlige del av Savolax, cirka 20 kilometer nord for Kuopio. Befolkningen er relativt ung; 23% av befolkningen er under 15 år gammel. Hovedinntekten  er service og industri. Siilinjärvi har elleve barneskoler og to ungdomsskoler. En av de viktigste arbeidsgiverne i Siilinjärvi er Kemira, også kjent som «GrowHow». En annen stor arbeidsgiver er Lujabetoni.
Det er en flyplass Kuopio i Siilinjärvi, Rissala. Finnish Air Force (Karelia Luftkommando, Fighter Squadron 31) som opererer med F-18C og F-18D Hornets i Rissala.


== Statistikk ==
Befolkning: 20 119 (2003)
Areal: 506,04 km²
hvorav vann: 103,37 km²
Befolkningstetthet: 50,0 innbyggere/km²


== Referanser ==


== Eksterne lenker ==
http://www.siilinjarvi.fi
https://web.archive.org/web/19991013175833/http://www.travel.fi/fin/Fontanella/
http://www.kasurila.com
http://www.tarinagolf.fi